J0529-4351

J0529-4351 – kvazaras, pasižymintis tuo, kad tai yra ryškiausias iš visų savo tokio tipo Stebimosios Visatos objektų, ir yra pats šviesiausias kada nors stebėtas Stebimosios Visatos objektas. Nuo Žemės nutolęs per 12 mlrd. šm.eso.org/Brightest and fastest-growing: astronomers identify record-breaking quasar | 19 February 2024

Kvazarus maitinančios juodosios bedugnės surenka medžiagą iš savo aplinkos, o procesas toks energingas, kad išspinduliuoja didžiulį kiekį šviesos. Kvazarai yra vieni ryškiausių mūsų dangaus objektų, todėl net ir tolimi kvazarai yra matomi iš Žemės. Paprastai šviesiausi kvazarai rodo sparčiausiai augančias supermasyvias juodąsias bedugnes.

Šiame J0529-4351 kvazare yra greičiausiai auganti iki šiol žinoma juodoji bedugnė. Jos masė apie 17 milijardų Saulių. Per Žemės dieną kvazare esanti juodoji bedugnė sunaikina šiek tiek daugiau nei vieną mūsų Saulės tipo žvaigždę. Dėl to jis yra šviesiausias objektas Stebimojoje Visatoje. Prie šios juodosios bedugnės disko pavidalu traukiama materija skleidžia tiek daug energijos, kad J0529-4351 yra daugiau nei 500 trilijonų kartų šviesesnis už mūsų Saulę. Pasak Australijos nacionalinio universiteto doktoranto Samuelio Lai (Samuel Lai), visa ši šviesa sklinda iš karšto akrecinio disko, kurio skersmuo siekia 7 šm ir, kaip manoma, tai didžiausias akrecinis diskas Stebimojoje Visatoje.nature.com / The accretion of a solar mass per day by a 17-billion solar mass black hole; Authors: Christian Wolf, Samuel Lai, Christopher A. Onken, Neelesh Amrutha, Fuyan Bian, Wei Jeat Hon, Patrick Tisserand & Rachel L. Webster | Published: Nature Astronomy (2024), 19 February 2024sci.news / Astronomers Discover Most Luminous Quasar Ever Observed; by Sergio Prostak | Feb 21, 2024

 Istorija 
Objektas, pavadintas J0529-4351, pirmą kartą buvo aptiktas naudojant 2,3 m teleskopą ANU Siding Springo observatorijoje. Kad patvirtintų visą juodosios bedugnės prigimtį ir išmatuotų jos masę, Australijos nacionalinio universiteto astronomas Christianas Volfas (Christian Wolf) su kolegomis buvo pasitelkęs vieną didžiausių pasaulio teleskopų – Europos pietinės observatorijos () labai didelį teleskopą. Apie šio Visatos objekto atradimą 2024 m. vasario 19 d. buvo paskelbta mokslo žurnale „Nature Astronomy“.

 Šaltiniai 

Kategorija:Galaktikos